kardosdrur/scandi-wiki huggingface dataset:
Henning Christensen

Henning Christensen (født 7. oktober 1948 i Kjellerup) er en dansk virksomhedsleder, grundlægger og ejer af Designa Køkken og Jysk Køkkenlager.

Han blev uddannet bygningskonstruktør i 1973. Kort tid efter studierne var overstået, blev han sammen med sine 2 brødre en del af byggevirksomheden Brdr. Christensen.

I 1992 valgte Henning Christensen at starte sit eget firma. Han begyndte at producere små møbler hjemme i sin garage. Det første produkt var et lille Tv-bord som han afsatte til Bilka butikkerne. Herefter fulgte flere varenumre, og grundlaget for virksomheden og fabrikken i Kjellerup var lagt. Designa Køkken havde en omsætning på ca. 500 millioner kroner i 2008. 

Henning Christensen har været aktiv i lokalpolitik i 17 år. Først sad han i byrådet i det daværende Kjellerup Kommune for en borgerliste, og senere for Venstre. Han er ikke længere politisk aktiv.

I september 2013 valgte Henning Christensen af forlade stillingen som administrerende direktør for Designa på grund af alder. 

Han har 4 børn hvoraf de 2 er ansat hos Designa Køkken. Hustruen igennem mange år døde i 2005 efter længere tids sygdom.

Sport 
Alle sine dage har han været interesseret i sport. I sine unge dage spillede han på Kjellerup Idrætsforening's førstehold i fodbold. Nu sidder han i klubbens eliteudvalg, ligesom han via firmaet er hovedsponsor.

Henning Christensen var bestyrelsesmedlem og hovedsponsor hos Viborg HK A/S, ligesom var er bestyrelsesmedlem i organisationen bag cykelholdet Team Designa Køkken.

Referencer

Eksterne henvisninger 
 Interview i Midtjyllands Avis, marts 2009

Erhvervsfolk fra Danmark
Personer fra Kjellerup
Kommunalbestyrelsesmedlemmer fra Venstre
Holly Hunter

Holly P. Hunter (født 20. marts 1958) er en amerikansk skuespiller, som bl.a. har spillet med i den Oscarvindende film The Piano, for hvilken hun vandt en Oscar for bedste kvindelige hovedrolle, en kategori i hvilken hun tidligere havde været nomineret for filmen Broadcast News. Senere blev hun Oscarnomineret i kategorien bedste kvindelig birolle for filmene Firmaets mand og Thirteen.

Filmografi i udvalg 
 Blood Simple (1984)
 Raising Arizona (1987)
 Broadcast News (1987)
 The Piano (1993)
 Firmaets mand (1993)
 O Brother, Where Art Thou? (2000)
 Thirteen (2003)
 Batman v Superman: Dawn of Justice (2016)

Litteratur / kilder 
 Nicolas Barbano: Sexet, skøn og anderledes (PS Pige-Special nr. 7, 1996)
 Anders Lange: Hunter jagter de gode roller (Jyllands-Posten, 28.9.2001)

Eksterne henvisninger 

 

Filmskuespillere fra USA
Oscar for bedste kvindelige hovedrolle
Raising Arizona

Raising Arizona er en amerikansk komediefilm fra 1987 instrueret, produceret og skrevet af Coen-brødrene. I Danmark vistes den under titlen Arizona Junior.

Medvirkende 
 Nicolas Cage
 Holly Hunter
 John Goodman
 William Forsythe
 Randall 'Tex' Cobb
 Trey Wilson
 Sam McMurray
 Frances McDormand

Eksterne henvisninger 
 

Amerikanske film fra 1987
Komediefilm fra USA
Engelsksprogede film
Film instrueret af Coen-brødrene
Ratchet & Clank: A Crack in Time

Ratchet & Clank: A Crack in Time (Ratchet & Clank Future: A Crack in Time i USA) er et platform-skydespil, der blev udviklet af Insomniac Games og blev udgivet af Sony Computer Entertainment. Det er fortsættelsen til Ratchet & Clank: Tools of Destruction og Ratchet & Clank: Quest for Booty, og er konklusionen på "Future"-trilogien, som den kendes som i USA. Spillet er planlagt udgivet til PlayStation 3 i USA den 27. oktober 2009 og i Europa.

Referencer 

Computerspil fra 2009
A Crack in Time
Platformspil
PlayStation 3-spil
Jesper Lind

Jesper Lind (født 29. oktober 1974) er en dansk trommeslager.

Han har spillet i en lang række bands i Danmark og udlandet, senest med Tim Christensen. Han var desuden en del af det ikke længere eksisterende band Kira & The Kindred Spirits.

Trommeslagere fra Danmark
Copenhagen Air Taxi

Copenhagen AirTaxi (CAT) er et dansk flyselskab og flyveskole med base i Roskilde Lufthavn. Det har specialiseret sig i General Aviation med aktiviteter såsom taxaflyvning, pilotuddannelser og flyvedligeholdelse.

Selskabet blev stiftet i 1961 og har siden starten haft uddannelsesforløb til privatpilot og erhvervspilot. Skolen hedder i dag "Skolen for civil pilot uddannelse".

Selskabet var blandt det første i Europa til at introducere taxaflyvning på enmotorede turboprop fly under ny lovgivning CAT SET-IMC. I 2017 introducerede selskabet en ny flytype i flåden, Pilatus PC-12 Business fly, som benyttes til taxaflyvning. Flyet kan nå destinationer i hele Europa, og lande på korte baner.

I 2020 indgik CAT et strategisk samarbejde med Global Reach Aviation om operationen af Bombardier CRJ200-fly. Flyvning vil fremover foregå på CAT's AOC (læs: driftstilladelse). Operationen består af ad hoc charter. Flyet har en rækkevidde op til 3000 km.

Foruden taxaflyvning, driver selskabet også to faste ruter, der betjener Anholt og Læsø. Disse flyves flere gange om ugen fra Roskilde Lufthavn. CAT driver og forpagter Anholt Flyveplads.

Flyflåde 
I maj 2019 bestod CATs flyflåde af 21 fly. Disse bestod af fly til pilotuddannelse, flyudlejning, taxaflyvning, fotoflyvning, rundflyvning og fast ruteflyvning.

AirZafari 

AirZafari er et grønlandsk flyselskab hvis primære forretningsområde er sightseeing-flyvninger. Selskabet blev etableret i 2011 og opereres under Copenhagen AirTaxi AOC.

Referencer

Eksterne henvisninger 
Copenhagen AirTaxi hjemmeside
Rutetaxa hjemmeside

Flyskoler
Uddannelsesvirksomheder i Danmark
Flyselskaber i Danmark
Transport på Læsø
Danske virksomheder etableret i 1961
Det Store Enhedsparti

Det Store Enhedsparti (Tyrkisk: Büyük Birlik Partisi – BBP) er et ultranationalistisk politisk parti i Tyrkiet.

Partiet opstod som en udbrydergruppe af Det Nationalistiske Aktionsparti (Milliyetçi Hareket Partisi), under partiformanden Devlet Bahçeli's forsøg på at rense partiet for dets anti-kapitalistiske og anti-vestlige elementer samt frigøre sig fra partiets tilhørende militante ungdomsgruppe "Ülkü ocakları" og endelig de islamist-nationalistiske elementer. Det var de sidstnævnte elementer, der dannede Det Store Enhedsparti, med Muhsin Yazıcıoğlu i spidsen.

Noter 

Politiske partier i Tyrkiet
Langelandsbroen

Langelandsbroen forbinder Langeland og Siø.

Broen, som er 774 m lang og 15.35 m bred, er projekteret af Anker Engelund. Det længste spand er 91 m, og den maksimale gennemsejlingshøjde er 26 m.

Broen fører en to-sporet vej (Primærrute 9), en cykelsti og et fortov over farvandet Rudkøbing Løb.

Indvielsen fandt sted den 10. november 1962.

Eksterne henvisninger/kilder 

Vejbroer i Danmark
Etableret i 1962
Tåsinge
Broen
Sydfynske Øhav
Erzincan

Erzincan er en by beliggende i det østlige Tyrkiet og er på samme tid hovedstad i provinsen, der også hedder Erzincan.

Der er omkring  indbyggere i byen og 210.645 indbyggere i hele provinsen (pr. 2008). Provinsen er delt op i 8 subprovinser, med i alt 535 tilhørende landsbyer og 29 bydistrikter (hvoraf den ene er byen Erzincan). Provinsen omfatter et areal på 11.909 km².

Erzincan blev natten til den 27. december 1939 ramt af et af Tyrkiets mest voldsomme jordskælv. Jordskælvet er målt til ca. 8 på Richter-skalaen, og har kostet 32.962 mennesker livet, forårsaget ca. 100.000 sårede, samt 116.720 ødelagte bygninger.

Demografi 
Forneden ses en tabel over befolkningsudviklingen i Erzincan.

Den størstedel af Erzincans befolkning er etniske zaza-kurdere, hvorefter kommer tyrkere og kurmanci-kurdere. Omtrent halvdelen af den oprindelige befolkning i Erzincan, består af alevitter, mens den sidste halvdel er sunni-muslimer.

Referencer 

Byer i Tyrkiet
Bernardino de Rebolledo

Bernardino de Rebolledo (1597 i León – 27. marts 1676 i Madrid) var spansk poet og diplomat.

Eksterne henvisninger 

Tjek fødselsår
Digtere fra Spanien
Diplomater fra Spanien
All Things to All People

All Things to All People er det andet album fra den danske elektrorock band trio, Carpark North, med hits som "Best Day" og "Human". Det udkom i 2005.

Spor 
 "Berlin"
 "Human"
 "Best Day"
 "Fireworks"
 "Run"
 "Song About Us"
 "Newborn"
 "Rest"
 "The Beasts"
 "Heart Of Me"

Album fra 2005
Carpark North-album
Album fra Danmark
MGP Nordic 2009

MGP Nordic 2009 var det femte nordiske Melodi Grand Prix for børn. Konkurrencen blev afholdt den 28. november 2009 i Stockholm, Sverige.

De deltagende lande var Norge, Sverige, Danmark og Finland. Hvert land valgte to sange til at deltage i den første runde og den med flest point fra hvert land fortsatte til super-finalen, som blev vundet af Ulrik fra Sverige med sangen "En vanlig dag".

Noter 

Musik i 2009
2009
Nuku'alofa

Nuku'alofa er Tongas hovedstad og landets største by. Byen ligger på øen Tongatapu og har indbyggere. Byens vigtigste eksportvare er bananer, kopra og vanilje. Derudover produceres der håndværksprodukter, der hovedsageligt sælges på markedet. Tongas kongelige slot ligger i Nuku'alofa.

Referencer 

Hovedstæder i Oceanien
Frivilligrådet

Frivilligrådet er et råd under Børne- og Socialministeriet, der rådgiver ministeren og Folketinget om den frivillige sektors rolle i forhold til at løse samfundets socialpolitiske udfordringer. Det er desuden rådets opgave at bidrage til den offentlige debat om den frivillige sektors udvikling samt at skabe øget opmærksomhed omkring den frivillige sociale indsats.

Rådet blev nedsat 1. juli 2008, har 12 medlemmer og drives som en statslig institution.

Frivilligrådet erstattede Rådet for Frivilligt Socialt Arbejde.

Børne- og socialminister Mai Mercado præsenterede i december 2017 en ny sammensætning af Frivilligrådet. Det nye frivilligråd går fra 10 til 12 medlemmer. Socialministeren vil stadig udpege formanden og endnu et medlem, mens to medlemmer udpeges af henholdsvis Kommunernes Landsforening og FriSe (Frivilligcentre & Selvhjælp Danmark). De resterende otte medlemmer skal findes ved direkte valg blandt de frivillige, sociale foreninger og organisationer.

Mads Roke Clausen, tidligere direktør i Mødrehjælpen, overtog d. 1 februar 2018 formandsposten fra Vibe Klarup. I marts 2021 trådte Mads Roke Clausen tilbage som formand, og næstformand Anna Bjerre blev udpeget som formand af social- og ældreminister Astrid Krag i den resterende periode .

I forbindelse med regeringens plan om udflytning af statslige arbejdspladser, blev det den 17. januar 2018 meddelt, at sekretariatet for Frivilligrådet sammen med Det Centrale Handicapråd skal udflyttes til den nordjyske by Brovst.

Det nuværende råd er forlænget til og med marts 2022.

Rådets medlemmer 2018-2022 
 Anna Bjerre Thorsteinsson, formand for Frivilligrådet, direktør i GirlTalk.dk (Valgt)
 Arne Eggert, udviklingsdirektør i Kommunernes Landsforening (Indstillet af KL)
 Ebbe Wendt Lorenzen, generalsekretær i foreningen LIVSVÆRK (Valgt)
 Jens Maibom Pedersen, formand for KFUM´s Sociale Arbejde (Valgt)
 John Hebo Nielsen, formand for Frivilligcenter Gentofte og Frivilligcentre & Selvhjælp Danmark (Indstillet af FriSe)
 Jonas Keiding Lindholm, generalsekretær i Red Barnet (Valgt)
 Knud Aarup, præsidiemedlem i BEDRE PSYKIATRI – Landsforeningen for pårørende (Valgt)
 Mirka Mozer, direktør i Indvandrer Kvindecentret (Valgt)
 Pelle Plesner, leder i foreningen Fit for Kids (Valgt)
 Sara Krüger Falk, seniorchefkonsulent hos Dansk Industri (Ministerudpeget)
 Thit Aaris-Høeg, direktør i Fonden for Socialt Ansvar (Valgt)

Referencer

Eksterne henvisninger 
 Frivilligrådets hjemmeside 
 Altinget Civilsamfund: https://www.altinget.dk/civilsamfund/artikel/mai-mercado-lancerer-nyt-frivilligraad-det-skal-vaere-foreningernes-eget-raad 

Etableret i 2008
Danske råd
Trek

Trek Bicycle Corporation er en amerikansk producent af cykler og cykeldele. Firmaet blev grundlagt i 1975, og har hovedkvarter i Waterloo, Wisconsin.

Kildehenvisninger 
Reflist

Eksterne henvisninger 

 www.trekbikes.com

Sportsudstyrsproducenter fra USA
Etableret i 1975
Cykelproducenter
Cykelmærker
Wisconsin
Sagas

Sagas er Equilibrium's andet fuld længde album. Albummet blev udgivet den 27. juni i år 2008.

Numre 

 Prolog auf Erden (Prologue På Jorden) – 3:39
 Wurzelbert (Root Bert) – 4:59
 Blut im Auge (Blod I Øjet) – 4:45
 Unbesiegt (Ubesejret) – 6:19
 Verrat (Forræderi) – 6:05
 Snüffel (Snus) – 5:45
 Heimwärts (Hjemad) – 2:34
 Heiderauche – 2:31
 Die Weide und der Fluß (Pilen Og Floden) – 7:21
 Des Sängers Fluch (Sigøjnerens Forbandelse) – 8:05
 Ruf in den Wind (Vindens Kald)- 4:54
 Dämmerung (Solnedgang) – 5:55
 Mana – 16:23

Musikere

Equilibrium 

 Helge Stang − vocals
 Rene Berthiaume − guitar
 Andreas Völkl − guitar
 Sandra Völkl − bas guitar
 Manuel DiCamillo − trommer

Gæsteoptrædener 

 Kurt Angerpower – guitar
 Ulrich Herkenhoff – panfløjte
 Muki Seiler
 Agnes Malich – violin
 Gaby Koss – vokal
 Jörg Sieber
 Toni González (Karlahan vokalist)
 Karlahan crew

Album fra 2008
Folkemetal-album
Brygmophyseter

Brygmophyseter er en uddød slægt af tandhvaler fra kaskelotfamilien, den eneste art som tilhører denne slægt er Brygmophyseter shigensis. Slægten levede i Miocæn-epoken, for omkring 15 til 5 millioner år siden.
Resterne af denne gamle kaskelothval blev udgravet i 1988, i Nagano-præfekturet i Japan af Shiga-muras beboere med hjælp fra ansatte hos Shiga Fossil Museum, skelettet er næsten komplet og består blandt andet af et 140 cm langt kranium.  I modsætning til den moderne kaskelothval (Physeter macrocephalus), der kun har tænder i underkæben, havde Brygmophyseter tænder i både over- og underkæbe.

Eksterne henvisninger

Referencer

Tandhvaler
Forhistoriske dyr
Semulje

Semulje er den inderste og hårdeste del af hvedekernen. Det bruges især i grød og budding. Hvedekornet pulveriseres ikke til mel, men formalningen stoppes før det bliver til mel. Semulje, der bruges til at lave den traditionelle pasta, bliver malet af durumhvede også kendt som hård hvede (Hartweizengrieß på tysk). I Danmark, Norge, England og Tyskland har semuljegryn fra hvede (mannagryn) traditionelt været brugt til at lave grød, buddinger og kager.   

100 gram semuljegryn giver 338 kcal (1416 kJ) og indeholder ca. 12 gram protein, 66 gram kulhydrater og 2 gram fedt.

 "Semolina Flour". Spiritfoods. Arkiveret fra originalen 6 September 2012. Optaget 21 September 2012.

Korn
Don Siegel

Don Siegel (født Donald Siegel; 26. oktober 1912 i Chicago, Illinois – 20. april 1991 i Los Angeles, Californien) var en amerikansk filmproducer og filminstruktør.

Don Siegel var instruktør på en lang række film, bl.a. Flaming Star (1960) med Elvis Presley og Dirty Harry (1971) med Clint Eastwood. Det var også Don Siegel, som instruerede den sidste film med John Wayne, The Shootist fra 1976.

Eksterne henvisninger 
 
 
 

Filminstruktører fra USA
Filmproducere fra USA
Personer fra Chicago
Troels Mylenberg

Troels Mylenberg (født 24. april 1970) er en dansk journalist og forfatter og nyhedsvært på TV 2 Nyhederne siden 1 maj 2021.

Mylenberg har arbejdet som politisk reporter og redaktør på Weekendavisen, Dagen og Ekstra Bladet. Han blev i 2003 forstander for Vallekilde Højskole. I 2005 blev han leder af Center for Journalistik ved Syddansk Universitet, men vendte i 2008 til den politiske journalistik, da han blev ansat på Berlingske Tidendes Christiansborg-redaktion. Her stoppede han i september 2009, og blev kort efter partner i kommunikationsvirksomheden Kontrabande samt skribent for RÆSON. 1. marts 2010 tiltrådte han som politisk redaktør på Fyens Stiftstidende. En stilling som han havde indtil han blev chefredaktør på Fyns Amts Avis i 2011.

Bibliografi 
 En anden sandhed – Om toppolitikere i valgkamp (2002, )
 Dynamit – Dansk fodbolds guldalder (2006, )
 Verdens bedste – Michael Laudrup (2007, )
 Et løfte til journalistikken (2008, )
 Det store scoop – Journalistikken under pres (2008, )
 Aldrig færdig – altid på vej (2009, )
 De forreste – Danmarks politiske lederskab (2009, )

Referencer 

Chefredaktører fra Danmark
Ansatte ved Syddansk Universitet
Faglitterære forfattere fra Danmark
Journalister ved Weekendavisen
Journalister ved Berlingske
Dansksprogede forfattere fra Danmark
Personer i Kraks Blå Bog
Grethe Meyer

Grethe Henriette Kjældgaard Meyer (født 8. april 1918 i Svendborg, død 25. juni 2008) var en dansk arkitekt og designer.

Meyer blev student fra fra Statens og Hovedstadskommunernes Kursus i 1940 og dimitterede som arkitekt fra Kunstakademiets Arkitektskole i 1947. Hun var fra 1944 til 1955 medarbejder ved samleværket Byggebogen, der gennem en årrække blev anvendt som undervisningsmateriale på arkitektuddannelserne. Indtil 1960 var hun desuden ansat ved Statens Byggeforskningsinstitut. Samme år etablerede hun egen tegnestue.

Blandt Meyers værker er Boligens byggeskabe, tegnet sammen med Børge Mogensen. Hun står desuden bag glasserien Stub for Kastrup Glasværk (sammen med Ibi Trier Mørch, 1958-1960), Royal Copenhagen-stellene Blåkant (fra 1965), Ildpot (1976-1996) og Hvidpot (fra 1972) samt bestikserien Copenhagen for Georg Jensen (fra 1991). 

På basis af videnskabelige analyser og med et enkelt og stramt formsprog skabte hun nogle af dansk designs klassikere. Hun modtog i 1983 Thorvald Bindesbøll Medaljen og i 2002 C.F. Hansen Medaljen. Fra 1980 var hun tildelt Statens Kunstfonds lisvarige ydelse.

Kilder og eksterne henvisninger 
 
 Grethe Meyer Design
 KVINFO: Grethe Meyer i Dansk Kvindebiografisk Leksikon
 Dansk Møbel Design: Grethe Meyer 
 Den præcise formgiver Berlingske Tidende 6. april 2008

Arkitekter fra Danmark
Designere fra Danmark
Kunstnere på finansloven (afdøde)
Personer fra Svendborg
Danskere i 1900-tallet
Personer i Kraks Blå Bog (afdøde)
Personer i Dansk Kvindebiografisk Leksikon
Ngong Hills

Bjerget Ngong (ofte omtalt Ngong Hills) er en række høje, beliggende syd for Nairobi i Kenya og på kanten til Great Rift Valley. Fra Ngongs østlige sider kan Nairobi National Parks gamle vildtreservat ses, og byen Nairobi fra de nordlige sider, mens Great Rift Valley kan ses fra højenes vestvendte sider.

Den højeste bakkes tinde og byen Ngong ligger henholdsvis 2.460 meter (8.070 fod) og 2.061 meter (6.765 fod) over havets overflade.

Trivia 
 Fra 1914 til 1931 drev Karen Blixen en kaffeplantage, der var beliggende ved foden af bjerget Ngong.
 Området omkring Ngong var et populært opholdssted for hvide farmere under det Britiske Imperiums koloniale æra og storhedstid.
 Ngong, der på masai-sproget Maa betyder "fingre-bakkerne", ligner fire knoer på en knytnæve fra begge sider.

Galleri

Eksterne henvisninger 
 Ngong Hills i fugleperspektiv på Pbase.com
 Panorama af Ngong Hills  på Kijabe.org

Bjerge i Afrika
Kenyas geografi
Allan de Waal

Allan de Waal (19. marts 1938 på Frederiksberg – 5. december 2012) var en dansk arkitekt og skribent. Siden 1963 havde han periodevis været freelance-medarbejder og anmelder på Dagbladet Information med arkitektur, design og byplanlægning som fagområder. Han producerede også radioprogrammer, tv, kortfilm og bøger.

De Waal modtog PH-prisen 1986 og N.L. Høyen Medaljen i 1996.

Han var far til musikeren Emil de Waal.

Bøger 
 Planer, facader og snit: Billeder og tekster om arkitektur, Borgen 1971.
 Fire vægge: Boligsituationen i Danmark, Tiderne Skifter 1983.
 Arkitektoniske billeder og realiteter: Europa 1780-1980, Eks-skolen 1984.
 Tæring eller næring: 1950'erne i Danmark, Gyldendal 1987.
 Arkitektur & plan: Om byplan og bygningskunst, Dansklærerforeningen 1989/Amanda 1990.
 Landskaber i bevægelse, Chr. Ejlers' Forlag 1991.
 Miljøet er en privat sag: Fra selvvalg til selvfølge, Gyldendal 1991.
 Rumfang & tidslommer: Arkitekturbetragtninger, Fonden til udgivelse af Arkitekturtidskrift B 2001.
 Billedborgen: Københavns Rådhus 1905-2005, Jepsen & Co., eksp. Kroghs Forlag 2005.
 Omkørsel – et arkitekturpanoptikon, Aristo 2006.
 Figurer, skulptur og grafik: Billedhuggeren Lis Hooge-Hansen 1931-1981, Munkeruphus 2006.
 Nyt liv i maskinrummet: Syv eksempler, Realdania 2007.

Kilde

Eksterne henvisninger 
 
 

Arkitekter fra Danmark
Journalister fra Danmark
Faglitterære forfattere fra Danmark
Journalister ved Dagbladet Information
Danskere i 1900-tallet
Danskere i 2000-tallet
Arkitekturkritikere fra Danmark
Modtagere af N.L. Høyen Medaljen
Personer i Kraks Blå Bog (afdøde)
Personer fra Frederiksberg
Dansksprogede forfattere fra Danmark
Kaj Stillinger

Kaj Aage Stillinger (født 15. juni 1943 i Aarhus) er en dansk politiker, tidligere folketingsmedlem og tidligere byrådsmedlem i Svendborg Kommune.

Stillinger fik en kontoruddannelse i 1963 og blev uddannet lærer i 1970. Han arbejdede som kontorassistent i BP 1963-1965 og som lærer ved Svendborg Kommunes folkeskoler 1970-1972. Fra 1972 til 1979 var han konsulent ved Civil Værnepligt, hvorefter han blev viceforstander og underviser på Skolehjemmet Vejstrup. Fra 1983 var han erhvervsvejleder ved Arbejdsformidlingen i Svendborg. 

Hans politiske karriere begyndte som folketingskandidat i 1977 i Svendborgkredsen, men det blev som medlem af Fyns Amtsråd i 1986, han debuterede som folkevalgt. Kort efter blev han dog også indvalgt i Folketinget grundet Steen Gades mandatnedlæggelse, da han blev direktør for Miljøstyrelsen. Stillinger udtrådte derfor allerede efter en måned af amtsrådet. Han var medlem af Folketinget frem til 12. december 1990 og igen fra 29. maj 1999 til 20. november 2001. I perioden 1. maj 1996 til 31. december 1997 var han medlem af Svendborg Byråd. Organisatorisk var han 1972-1982 formand for SF i Svendborg, mens han 1984-1986 var formand for SF i Fyns Amt. 

Kaj Stillinger meldte sig ud af SF i 2005 som følge af interne uenigheder med en anden af partiets kandidater. Han stiftede derefter SvendborgListen, der stillede op til kommunalvalget i 2005, men ikke fik valgt nogle repræsentanter. I valgperioden 2005-2009, meldte først byrådsmedlem Jørgen Pless, tidligere Sydfyns Borgerliste, og dernæst byrådsmedlem Finn Olsen, valgt for Det Radikale Venstre, sig ind i listen, som de derefter repræsenterede i byrådet. Efter beskyldninger om  aftalebrud ifm. SvendborgListens kandidatopstilling i august 2009, blev Stillinger i september 2009 ekskluderet af SvendborgListen, hvorefter bestyrelsen meldte sig ind i Sydfyns Borgerliste, da et efterfølgende medlemsmøde erklærede eksklusionen for at være ulovlig og fuldstændig uden hold i virkeligheden, og Kaj Stillinger blev genoptaget i Svendborglisten og blev udpeget som den nye formand.

Kilder og eksterne henvisninger 
 Kaj Stillingers biografi på Folketingets hjemmeside

Referencer 

Lærere fra Danmark
Tidligere folketingsmedlemmer fra SF
Folketingsmedlemmer i 1980'erne
Folketingsmedlemmer i 1990'erne
Folketingsmedlemmer i 2000'erne
Medlemmer af Svendborg Byråd
Personer fra Aarhus
Amtsrådsmedlemmer fra SF